wickkiey/tamil-wikipedia-chunked huggingface dataset:
# ஆவண அமுதம்

**ஆவண அமுதம்** (*Avana Amudham*) என்பது தமிழ்நாட்டில் இருந்து வெளியான ஒரு காலாண்டிதழ் ஆகும். இது சென்னை எழும்பூரில் உள்ள தமிழ்நாடு அரசு ஆவணக் காப்பகத்தால் வெளியிடப்பட்டது. இந்த இதழ் 1986 அக்டோபர்-திசம்பர் முதல் 1994 அக்டோபர் திசம்பர் வரை என தொடர்ச்சியாக 31 இதழ்கள் வெளியாகியுள்ளன. இந்த இதழின் முதல் ஐந்து இதழ்களும் கடைசி ஒன்பது இதழ்களும் தட்டச்சில் வெளியாயின. மற்றவை அச்சில் வெளியாயின.
# ஆவண அமுதம்

## நோக்கம்

தமிழ்நாடு அரசு ஆவணக் காப்பகத்தில் 1640 முதல் தற்காலத்தில் வெளியான அரசாணைகள் வரை சேகரித்துப் பாதுகாக்கப்பட்டு வருகின்றன. இந்த ஆவணங்கள் பெருவாரியான மக்களைச் சென்று சேரவேண்டும் என்ற நோக்கில் இந்தக் கலாண்டிதழ் வெளியிடப்பட்டது. ஆவணக் காப்பகத்தின் பணியாளர்களுக்கும், இளம் ஆய்வாளர்களுக்கும் எழுதுவதற்கான வாய்ப்பை ஏற்படுத்தும் விதமாக இந்தக் காலாண்டிதழ் உள்ளது.
# ஆவண அமுதம்

## உள்ளடக்கம்

ஆவண அமுதம் இதழானது இரு பிரிவாகப் பகுக்கப்பட்டுள்ளது. முதல் பகுதியானது ஆங்கிலத்திலும், இரண்டாம் பகுதி தமிழிலும் இடம்பெற்றுள்ளது. ஆங்கிலப் பகுதியில் ஆய்வுக் கட்டுரைகளும், ஆவணக் காப்பகத்தில் இருக்கும் முக்கிய ஆவணங்கள் குறித்த தகவல்களும், தமிழ்ப் பகுதியில் சிறுசிறு துணுக்குகளும், சிறுகதைகளும், ஆய்வுக் கட்டுரைகளும் இடம்பெற்றிருக்கும். ஆவணக் காப்பகம் இதுநாள்வரை எவ்வாறு பராமரிக்கபட்டு வருகிறது. இதை ஆய்வாளர்கள் எவ்வாறு பயன்படுத்தவேண்டும் என்ற வழிகாட்டுதல்கள் இடம்பெறன.  
ஆவண அமுதம் இதழ்கள் தமிழ் இணைய நூலகத்தில் வாசிக்கக் கிடைக்கின்றன. பழைய நூல்கள் தமிழ்நாடு அரசு ஆவணக் காப்பகத்தில் விற்பனைக்குக் கிடைக்கின்றன.
# சினி செட்டி

**சினி சதானந்த் செட்டி (***Sini Sadanand Shetty***)** என்பவர் ஒரு இந்திய வடிவழகி ஆவார். இவர் பெமினா மிஸ் இந்தியா அழகுப் போட்டியில் பட்டம் வென்றவர், மிஸ் வேர்ல்ட் 2023 இல் இந்தியாவைப் பிரதிநிதித்துவப்படுத்தினார்.
# சினி செட்டி

## வாழ்க்கை

சினி செட்டி மும்பையில் கர்நாடகாவைச் சேர்ந்த குடும்பத்தில் பிறந்தார். மும்பையில் காட்கோபரிலுள்ள புனித தோமினிக் சாவியோ வித்யாலயாவில் பயின்றார், தொடர்ந்து மும்பையில் உள்ள எஸ்.கே. சோமையா கலை, அறிவியல் மற்றும் வணிகவியல் கல்லூரியில் பயின்றார், கணக்கியல் மற்றும் நிதியியல் துறையில் பட்டம் பெற்றார். இவர் ஒரு பயிற்சி பெற்ற பரதநாட்டிய நடனக் கலைஞர்.  
2022 ஆம் ஆண்டில், செட்டி பெமினா மிஸ் இந்தியா போட்டியில் பங்கேற்று வென்றார், டைம்சு மிஸ் பாடி பியூட்டிபுல் மற்றும் என்ஐஎஃப்டி மிஸ் டேலண்ட் துணை விருதுகளையும் வென்றார், இந்த நிகழ்வு மும்பையில் உள்ள ஜியோ உலக மாநாட்டு மையத்தில் 3 சூலை 2022 அன்று நடந்தது. பெமினா மிஸ் இந்தியா வேர்ல்ட் 2022 வெற்றியாளராக, செட்டி மும்பையில் உள்ள ஜியோ உலக மாநாட்டு மையத்தில் 9 மார்ச் 2024 அன்று நடைபெற்ற உலக அழகி 2023 இல் இந்தியாவைப் பிரதிநிதித்துவப்படுத்தினார்.
# மாலிப்டினம் இருகுளோரைடு ஈராக்சைடு

**மாலிப்டினம் இருகுளோரைடு ஈராக்சைடு** (*Molybdenum dichloride dioxide*) என்பது MoO<sub>2</sub>Cl<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். மற்ற மாலிப்டினம் சேர்மங்கள் தயாரிப்பதற்கு உதவும் ஒரு முன்னோடிச் சேர்மமாகப் பயன்படுத்தப்படுகிறது. மஞ்சள் நிறத்தில் எதிர்காந்தப் பண்புடன் ஒரு திண்மப் பொருளாக இது பயன்படுத்தப்படுகிறது. மாலிப்டினம் இருகுளோரைடு ஈராக்சைடு மாலிப்டினத்தின் அறியப்பட்டுள்ள பல ஆக்சிகுளோரைடுகளில் ஒன்றாகும்.
# மாலிப்டினம் இருகுளோரைடு ஈராக்சைடு

## கட்டமைப்பு

வாயு நிலை மாலிப்டினம் இருகுளோரைடு ஈராக்சைடு மோனோமர் எனப்படும் ஒரு தனி மூலக்கூறு ஆகும். ஆனால் ஒடுக்கமடையும்போது நிச்சயமற்ற கட்டமைப்பில் ஒருங்கிணைப்புப் பலபடியாக பலபடியாகிறது.
# மாலிப்டினம் இருகுளோரைடு ஈராக்சைடு

## தயாரிப்பு

மாலிப்டினம் மூவாக்சைடுடன் அடர் ஐதரோகுளோரிக்கு அமிலத்தைச் சேர்த்து சூடாக்கினால் எளிதாக மாலிப்டினம் இருகுளோரைடு ஈராக்சைடை தயாரிக்க இயலும்:
:MoO<sub>3</sub> + 2 HCl → MoO<sub>2</sub>Cl<sub>2</sub> + H<sub>2</sub>O
மாலிப்டினம் ஆக்சிடெட்ராகுளோரைடு சேர்மத்திலிருந்தும் மாலிப்டினம் இருகுளோரைடு ஈராக்சைடை தயாரிக்க இயலும்:
:MoOCl<sub>4</sub> + O(Si(CH<sub>3</sub>)<sub>3</sub>)<sub>2</sub> → MoO<sub>2</sub>Cl<sub>2</sub> + 2 ClSi(CH<sub>3</sub>)<sub>3</sub>
மாலிப்டினம் ஈராக்சைடு சேர்மத்தை குளோரினேற்றம் செய்தும் இதை தயாரிக்கலாம்:
:MoO<sub>3</sub> + Cl<sub>2</sub> → MoO<sub>2</sub>Cl<sub>2</sub>
# மாலிப்டினம் இருகுளோரைடு ஈராக்சைடு

## வினைகள்

MoO<sub>2</sub>Cl<sub>2</sub>(ஈதர்)<sub>2</sub> வகையைச் சேர்ந்த பல பிசுகூட்டுசேர் பொருட்கள் அறியப்படுகின்றன. இந்த எண்முக மூலக்கூற்று அணைவுச் சேர்மங்கள் கரிம கரைப்பான்களில் கரைகின்றன.  
பெரிய அனிலீன்களுடன் இச்சேர்மம் ஈரமிடோ அணைவுச் சேர்மமாக MoCl<sub>2</sub>(NAr)<sub>2</sub>(இருமெத்தாக்சியீத்தேன்) மாறுகிறது. இந்த அணைவுச் சேர்மம் சிராக் கார்பீன் எனப்படும் Mo(OR)<sub>2</sub>(NAr)(CH-t-Bu) வகை உலோகக் கார்பனுக்கு முன்னோடிச் சேர்மமாகக் கருதப்படுகிறது.
# மாலிப்டினம் இருகுளோரைடு ஈராக்சைடு

## தொடர்புடைய சேர்மங்கள்

மாலிப்டினம் இருபுளோரைடு ஈராக்சைடு இதனுடன் தொடர்புடைய ஒரு சேர்மமாகும். இது வெண்மை நிறத்தில் காணப்படுகிறது.
# மாதவ் சவான்

**மாதவ் சவான்** *(Madhav Chavan*) (பிறப்பு 1954) ஓர் சமூக ஆர்வலரும் மற்றும் தொழில்முனைவோரும் ஆவார். இவர் இலாப நோக்கற்ற பிரதம் என்ற நிறுவனத்தின் இணை நிறுவனரும் மற்றும் தலைமை நிர்வாக அதிகாரியாகவும் உள்ளார். இந்தியா முழுவதும் உள்ள ஆதரவற்ற குழந்தைகளுக்கு அடிப்படை வாசிப்பு, எழுதுதல் மற்றும் எண்கணிதம் ஆகியவற்றைக் கற்பிப்பதை நோக்கமாகக் கொண்ட ரீட் இந்தியா என்ற பிரச்சாரத்தையும் இவர் தொடங்கினார். கல்வித் துறையில் ஒரு சமூக தொழில்முனைவோர் அமைப்பாக அதன் புதுமை மற்றும் தலைமைத்துவத்திற்காக 2011 ஆம் ஆண்டு *ஸ்கோல்* விருதைப் பெற்றார். மேலும், இருபது ஆண்டுகளுக்கும் மேலாக பல்லாயிரக்கணக்கான பின்தங்கிய குழந்தைகளின் கற்றல் தேவைகளை வெற்றிகரமாக பூர்த்தி செய்ததன் விளைவாக, மேம்பாட்டு ஒத்துழைப்பில் 2013 பிபிவிஏ அறக்கட்டளை அறிவு எல்லைகள் விருதைப் பெறுள்ளார். 2012 ஆம் ஆண்டில் சவான் கல்விக்கான உலகக் கண்டுபிடிப்பின் உச்சி மாநாட்டில் முன்னணி-சமூக-பங்களிப்பாளர் விருதை பெற்றுள்ளார். செயல்பாட்டுத் துறையில் முன்மாதிரியான பணிக்காக இந்தியாவின் மிக உயர்ந்த விருதான் இது கல்வித் துறையில் நோபல் பரிசுக்கு சமமானதாகக் கருதப்படுகிறது. 2011 ஆம் ஆண்டு சமூக தொழில்முனைவோருக்கான ஸ்கோல் விருதையும் பெற்றார்.
# மாதவ் சவான்

## ஆரம்ப கால வாழ்க்கை

மாதவ் சவான் மகாராட்டிராவில் யஷ்வந்த் சவான் என்பவருக்கு மகனாகப் பிறந்தார். இவரது தந்தை விளாதிமிர் லெனினால் ஈர்க்கப்பட்டு லால் நிஷான் என்ற கட்சியை நிறுவியவர். மாதவ் சவான் காரில் உள்ள பிபிஎம் உயர்நிலைப் பள்ளியிலும் ஜெய் இந்த் கல்லூரியிலும் படித்தார். மும்பையில் உள்ள அறிவியல் தொழிநுட்ப நிறுவனத்தில் வேதியியலில் இளம் அறிவியல் மற்றும் முது அறிவியல் பட்டம் பெற்றார். மேலும் இவர் 1983 இல் ஒகையோ மாநில பல்கலைக்கழகத்தில் வேதியியலில் முனைவர் பட்டமும் பெற்றுள்ளார்.
# மாதவ் சவான்

## தொழில்

1989 இல் மும்பை சேரிகளில் தேசிய எழுத்தறிவுத் திட்டத்தில் வயது வந்தோருக்கான கல்வியறிவை வழங்குவதற்காகான பிரதம் என்ற திட்டத்தில் ஈடுபடுவதற்கு முன்பு மாதவ் சவான் ஐக்கிய அமெரிக்காவின் டெக்சாஸ் மாநிலத்தின் ஹியூஸ்டன் பல்கலைக்கழகம் மற்றும் மும்பை, வேதியியல் தொழில்நுட்ப நிறுவனம்ஆகியவற்றில் வேதியியலைக் கற்பித்தார்.  
1983ல் இந்தியா திரும்பிய இவர் சில வருடங்கள் தூர்தர்ஷனுக்காக கல்வியறிவுத் திட்டங்களைத் தயாரித்த பிறகு, மும்பையின் சேரிகளில் கற்பிக்க ஐக்கிய நாடுகளின் சிறுவர் நிதியம் திட்டத்தில் பணியாற்ற அழைக்கப்பட்டார்.  
மாதவ் சவான் 2004 முதல் 2008 வரை தேசிய ஆலோசனைக் குழுவின் உறுப்பினராக இருந்தார் இந்திய அரசாங்கத்தின் அனைவருக்கும் கல்வி இயக்கத்தின் தலைமைக் குழுவின் உறுப்பினராகவும் உள்ளார். மேலும், அதன் நான்கு அரையாண்டு கூட்டு மறுஆய்வு பணிகளில் உறுப்பினராக உள்ளார்.
# மாதவ் சவான்

## தனிப்பட்ட வாழ்க்கை

மாதவ் சவான் பழைய உலக சர்வதேசத் திரைப்படங்களின் தீவிர ரசிகர். தொழில்முறை புகைப்படக் கலைஞரான இவர், மராத்தியில் 'சம்பவ்' என்ற புத்தகத்தை எழுதியுள்ளார்.
# கோர்மனைட்டு

**கோர்மனைட்டு** (*Gormanite*) என்பது (Fe,Mg)<sub>3</sub>Al<sub>4</sub>(PO<sub>4</sub>)<sub>4</sub>(OH)<sub>6</sub>·2H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு பாசுபேட்டு வகை கனிமமாகும். 1922 முதல் 2020 ஆம் ஆண்டுகள் வரையிலான காலத்தில் வாழ்ந்த தொராண்டோ பல்கலைக்கழகத்தின் பேராசிரியர் தொனால்டு எர்பர்ட்டு கோர்மன் நினைவாக கனிமத்திற்கு கோர்மனைட்டு என்று பெயரிடப்பட்டுள்ளது. கோர்மனைட்டை பன்னாட்டு கனிமவியல் நிறுவனம் Gm என்ற குறியீட்டால் அடையாளப்படுத்துகிறது  
பன்னாட்டு கனிமவியல் சங்கம் கோர்மனைட்டு கனிமத்தை Gm என்ற குறியீட்டால் அடையாளப்படுத்துகிறது.
# கோர்மனைட்டு

## தோற்றம்

கோர்மனைட்டு கனிமம் முதன்முதலில் 1981 ஆம் ஆண்டு கனடாவின் யூகோன் பிரதேசத்தில் உள்ள டாசன் சுரங்க மாவட்டத்தில் ரேபிட் கிரீக்கு மற்றும் பிக் பிசு நதியில் காணப்பட்டதாக விவரிக்கப்பட்டது. இவ்விடங்களில் இது இரும்பு பாசுபேட்டு கணுக்களில் இழைகளாக காணப்பட்டது. பிசுபீ, அரிசோனா பகுதிகளில் இது ஒரு தோனலைட்டு பாறைப் பிளவுகளில் ஊடுருவி பெரிய படிகங்களாக இருந்தது. அமெரிக்காவின் நியூபோர்ட்டு நகரம், சல்லிவன் மாகாணம், நியூ ஆம்சையர் குரோட்டன், கிராப்டன் மாகாணம் போன்ற பகுதிகளிலும் காணப்படுவதாக தெரிவிக்கப்பட்டுள்ளது. நமீபியாவின் கரிபிப்பிற்கு தெற்கே உள்ள தீப்பாறைகளிலும் கோர்மனைட்டு கிடைப்பதாக பதிவாகியுள்ளது.
# துல் கஃதா

**துல் கஃதா** (*Dhu al-Qa'dah*, ) என்பது இசுலாமிய நாட்காட்டியின் 11-ஆவது மாதமாகும்.  
இது "இருக்கும் இடத்தின் உரிமையாளர்" என்று பொருள்படலாம் - உட்கார்ந்திருக்கும் போது ஆக்கிரமிக்கப்பட்ட இடம்.  
போர் தடைசெய்யப்பட்ட இசுலாத்தின் நான்கு புனித மாதங்களில் இதுவும் ஒன்றாகும், எனவே இது "போர்நிறுத்தங்களின் ஆசான்" என்று அழைக்கப்படுகிறது.  
உதுமானியரின் காலத்தில், துருக்கிய மொழியில் இது "சில்கேட்" (Zi'l-ka'dé) ஆகும்.
# துல் கஃதா

## காலம்

இசுலாமிய நாட்காட்டி என்பது ஒரு சந்திர நாட்காட்டி ஆகும், அமாவாசையின் முதல் பிறை பார்க்கும்போது மாதங்கள் தொடங்கும். இசுலாமிய சந்திர நாட்காட்டி ஆண்டு வெப்பமண்டல ஆண்டை விட 11 முதல் 12 நாட்கள் குறைவாக இருப்பதால், பருவங்கள் முழுவதும் துல்-கதா இடம்பெயர்கிறது. சவூதி அரேபியாவின் உம்முல்-குரா நாட்காட்டியின் அடிப்படையில் துல்-கதாவின் மதிப்பிடப்பட்ட தொடக்க, முடிவு தேதிகள் பின்வருமாறு:  
**2022-2026 காலப்பகுதியில் துல்-கஃதா நாட்கள்**  
| ஹிஜ்ரி (AH) | முதலாவது நாள் (பொஊ/கிபி) | கடைசி நாள் (பொஊ/கிபி) |
| --- | --- | --- |
# துல் கஃதா

## இசுலாமிய நிகழ்வுகள்

- 5 ஹிஜ்ரி – அகழ்ப்போரில் முசுலிம்கள் பங்கேற்றனர்.
- 7 ஹிஜ்ரி – முதலாவது புனிதப் பயணம் - முகம்மது நபியும் அவரது தோழர்களும் உம்ராவிற்காக மக்கா திரும்பினர்.
- 8 துல் கஃதா – ஹிஜ்ரி 8-ல் ஹஜ் முசுலிம்களுக்குக் கடமையாக்கப்பட்டது.
- 25 துல் கஃதா – கஃபாவின் அடியில் பூமி போடப்பட்ட நாள், இப்றாகீமும், இயேசுவும் பிறந்த நாள்.
# காலமுறைத் தொடர்வரிசை

கணிதத்தில், **காலமுறைத் தொடர்வரிசை** அல்லது **காலமுறைத் தொடர்முறை** (*periodic sequence*) என்பது ஒரே உறுப்பானது மீண்டும் மீண்டும் வருகின்ற ஒரு தொடர்வரிசை ஆகும். இத்தொடர் வரிசையானது சில சமயங்களில் "சுழல்" (*cycle*) அல்லது "வட்டணை" (*orbit*) எனவும் அழைக்கப்படுகிறது.  
காலமுறைத் தொடர்வரிசையின் வடிவம்:
:*a*<sub>1</sub>, *a*<sub>2</sub>, ..., *a*<sub>*p*</sub>,&nbsp;&nbsp;*a*<sub>1</sub>, *a*<sub>2</sub>, ..., *a*<sub>*p*</sub>,&nbsp;&nbsp;*a*<sub>1</sub>, *a*<sub>2</sub>, ..., *a*<sub>*p*</sub>, ...  
மீளும் உறுப்புகளின் எண்ணிக்கை *p* ஆனது தொடர்வரிசையின் "காலமுறை இடைவெளி" (*period*) (அதிர்வெண்) எனப்படும்.
# காலமுறைத் தொடர்வரிசை

## வரையறை

*p* காலமுறை இடைவெளி கொண்ட ஒரு காலமுறைத் தொடர்வரிசை *a*<sub>1</sub>, *a*<sub>2</sub>, *a*<sub>3</sub>, ... ஆனது *n* இன் எல்லா நேர்ம முழுவெண் மதிப்புகளுக்கும்,
:*a*<sub>*n*+*p*</sub> = *a*<sub>*n*</sub> என்ற முடிவை நிறைவுசெய்யும்.  
இயல் எண் கணத்தை ஆட்களமாகக் கொண்ட சார்பாகத் தொடர்வரிசையைக் கருதினால், காலமுறைத் தொடர்வரிசையானது, காலமுறைச் சார்பின் சிறப்பு வகையாகும். *p* இன் எந்தவொரு மிகச்சிறிய மதிப்பிற்குத் தொடர்வரிசையானது *p*-காலமுறைத் தொடர்வரிசையாக அமைகிறதோ அம்மதிப்பு "மிகச்சிறிய காலமுறை இடைவெளி"  
-1 இன் அடுக்குகளின் தொடர்வரிசை '2' காலமுறையுள்ள தொடர்வரிசையாகும்:
:<math>-1,1,-1,1,-1,1,\ldots</math>  
எந்தவொரு ஒன்றின் படிமூலத்தின் அடுக்குகளாகவும் அமையும் தொடர்வரிசையானது காலமுறையானதாக இருக்கும். இதேபோல ஒரு குலத்தின் முடிவுறு வரிசைகொண்ட உறுப்புகளின் அடுக்குகளாக அமையும் தொடர்வரிசைகளும் காலமுறைத் தொடர்வரிசைகளாக இருக்கும்.
# காலமுறைத் தொடர்வரிசை

## முற்றொருமைகள்

### பகுதிக் கூட்டுத்தொகை

:<math>\sum_{n=1}^{kp+m} a_{n} = k*\sum_{n=1}^{p} a_{n} + \sum_{n=1}^{m} a_{n},</math> k, m<p இரண்டும் இயல் எண்கள்.
# காலமுறைத் தொடர்வரிசை

## முற்றொருமைகள்

### பகுதிப் பெருக்கற்பலன்

:<math>\prod_{n=1}^{kp+m} a_{n} = ({\prod_{n=1}^{p} a_{n}})^k * \prod_{n=1}^{m} a_{n},</math> k, m<p இரண்டும் இயல் எண்கள்.
# காலமுறைத் தொடர்வரிசை

## 0, 1 காலமுறையுள்ள தொடர்வரிசைகள்

0, 1 காலமுறையுள்ள தொடர்வரிசைகளை முக்கோணவியல் சார்புகளின் கூட்டலாக எழுதலாம்:  
:<math>\sum_{k=1}^{1} \cos \(-\pi\frac{n(k-1)}{1}\)/1 = 1,1,1,1,1,1,1,1,1, \cdots</math>  
:<math>\sum_{k=1}^{2} \cos \(2\pi\frac{n(k-1)}{2}\)/2 = 0,1,0,1,0,1,0,1,0, \cdots</math>  
:<math>\sum_{k=1}^{3} \cos \(2\pi\frac{n(k-1)}{3}\)/3 = 0,0,1,0,0,1,0,0,1,0,0,1,0,0,1, \cdots</math>  
:<math>\cdots</math>  
:<math>\sum_{k=1}^{N} \cos \(2\pi\frac{n(k-1)}{N}\)/N = 0,0,0,\cdots,1, \cdots
\quad \text{sequence with period } N </math>  
ஏற்ற ஒன்றின் படிமூலத்திற்கு,
[[டி மாவரின் வாய்ப்பாடு|டி மாவரின் வாய்ப்பாட்டைப் பயன்படுத்தி மேலுள்ளவற்றை நிறுவலாம்.
# காலமுறைத் தொடர்வரிசை

## பொதுவாக்கங்கள்

ஒரு தொடர்வரிசையின் துவக்கத்திலுள்ள சில எண்களை நீக்குவதன்மூலம் அதனைக் காலமுறையினதாக மாற்றக்கூடியதாக இருந்தால், அத்தொடர்வரிசையானது "இறுதியாகக் காலமுறைத் தொடர்வரிசை" (eventually periodic sequence) எனப்படும்.  
எடுத்துக்காட்டு:
: 1 / 56 = 0 . 0 1 7&nbsp;&nbsp;8 5 7 1 4 2&nbsp;&nbsp;8 5 7 1 4 2&nbsp;&nbsp;8 5 7 1 4 2&nbsp;&nbsp;...  
ஒரு தொடர்வரிசையானது,
:<math>a_{k+r} = a_k</math> (*k* போதுமான அளவு பெரியதாக இருக்க வேண்டும்)  
என்பதை நிறைவு செய்தால் "அறுதியானக் காலமுறைத் தொடர்வரிசை" (ultimately periodic sequence) எனப்படும்  
ஒரு தொடர்வரிசையின் உறுப்புகள் மற்றொரு காலமுறைத் தொடர்வரிசையின் உறுப்புகளை அணுகுமானால் அத்தொடர்வரிசையானது, "அணுகல் காலமுறைத் தொடர்வரிசை" (*asymptotically periodic sequence*) எனப்படும்.  
எடுத்துக்காட்டு:
*x*<sub>1</sub>,&nbsp;*x*<sub>2</sub>,&nbsp;*x*<sub>3</sub>,&nbsp;... என்பது அணுகும் காலமுறைத் தொடர்வரிசையாக இருக்கவேண்டுமானால,  
:<math>\lim_{n\rightarrow\infty} x_n - a_n = 0.</math>  
என்பதை நிறைவு செய்யும் வகையில் மற்றொரு காலமுறைத் தொடர்வரிசை *a*<sub>1</sub>,&nbsp;*a*<sub>2</sub>,&nbsp;*a*<sub>3</sub>,&nbsp;... இருக்க வேண்டும்.  
எடுத்துக்காட்டு:
:1 / 3,&nbsp;&nbsp;2 / 3,&nbsp;&nbsp;1 / 4,&nbsp;&nbsp;3 / 4,&nbsp;&nbsp;1 / 5,&nbsp;&nbsp;4 / 5,&nbsp;&nbsp;...  
இதன் உறுப்புகள், 0, 1, 0, 1, 0, 1, ....என்ற காலமுறைத் தொடர்வரிசையின் உறுப்புகளை அணுகுவதால், இது ஒரு அணுகும் காலமுறைத் தொடர்வரிசையாகும்.
# இசைவான எண்கள்

**இசைவான எண்கள்** (*Amicable numbers*) என்பவை ஒன்றின் தகுவகுஎண்களின் கூட்டுத்தொகையானது மற்ற எண்ணுக்குச் சமமாகவுள்ள இரு இயல் எண்களாகும்.  
:*s*(*a*)=*b* ; *s*(*b*)=*a* (*s*(*n*)=σ(*n*)-*n* என்பது *n* இன் தகுவகுஎண்களின் கூட்டுத்தொகை) எனில், *a*,*b* இரண்டும் இசைவான எண்கள்.  
இசைவான எண்களின் மிகச்சிறிய சோடி (220, 284).
: 220 இன் தகுவகுஎண்கள்: 1, 2, 4, 5, 10, 11, 20, 22, 44, 55, 110
:இவற்றின் கூட்டுத்தொகை: 1+2+4+5+10+11+20+22+44+55+110 = 284;
: 284 இன் தகுவகுஎண்கள் 1, 2, 4, 71 142.
:இவற்றின் கூட்டுத்தொகை: 1+2+4+71+142 = 220.  
இசைவான எண்களின் முதல் பத்து சோடிகள்: (220, 284), (1184, 1210), (2620, 2924), (5020, 5564), (6232, 6368), (10744, 10856), (12285, 14595), (17296, 18416), (63020, 76084), and (66928, 66992). .  
இசைவான எண்களைக்கொண்ட சோடிகளின் எண்ணிக்கை முடிவற்றதா இல்லையா என்பது கண்டறியப்படவில்லை.  
ஒரு சோடி இசைவான எண்கள், காலமுறை இடைவெளியானது 2 ஆகவுள்ள தகு வகுஎண்களின் கூட்டுத் தொடர்வரிசையாக இருக்கும். தனது தகுவகுஎண்களின் கூட்டுத்தொகைக்குச் சமமாகவுள்ள எண்ணானது, ஒரு நிறைவெண்ணாகும். நிறைவெண்களின் தொடர்வரிசையின் காலமுறை இடைவெளி '1' ஆகும். 2 ஐவிடப் பெரிய காலமுறை இடைவெளிகொண்ட தொடர்வரிசையிலுள்ள எண்கள் இணக்க எண்களாக இருக்கும்.  
ஏப்பிரல் 15, 2024 நாள்வரையிலான தகவலின்படி, 1,228,940,050 விற்கும் அதிகமான இசைவான எண்களின் சோடிகள் உள்ளதாகக் கண்டறியப்பட்டுள்ளது.
# பல்லமகாதேவி

**பல்லமகாதேவி** (*Ballamahadevi*) (இறப்பு 1285) அலுபா வம்சத்தின் ராணி ஆட்சியாளராக இருந்தார்.  
இவர் மனபாரநேஸ்வரர் குடும்பத்தில் பிறந்தார். இவர் மன்னர் வ்லராபந்திதேவாவை மணந்தார். 1275-ஆம் ஆண்டில் இவர் விதவையாகிவிட்டார். இவர் தனது இளம் மகன் மன்னர் நாகதேவராசாவுடன் இணைந்து அரியணை ஏறினார். இவர் தனது உரிய வயது பெறாத மகனின் ஆட்சிக்காலத்தின் போது வெறுமனே ஆட்சியாளராக இருக்கவில்லை-கல்வெட்டுகள் அவர் தனது கணவருக்குப் பிறகு தனது சொந்த உரிமையில் ஒரு முழு ஆட்சியாளராக இருந்ததாகவும், இவரது மகனின் இணை மன்னராக இருந்ததாகவும் தெளிவாகக் கூறுகின்றன.  
இவர் மகாராஜாதிராஜா என்ற ஆண் பட்டத்தையும், அலுபாக்கள் பயன்படுத்திய அனைத்து இறையாண்மை பட்டங்களையும் பயன்படுத்தினார். 1277 ஆம் ஆண்டின் ஒரு கல்வெட்டு, ராணி நீருவர-பகவதி தேவிக்கு பரிசுகளை வழங்கியதாக பதிவு செய்கிறது. இவர் தனது அனைத்து அமைச்சர்களுடனும் (சமஸ்தா-பிரதானரு), தேசி-புருஷர்கள், பஹத்தாரா-நியோகிகள் மற்றும் பூசாரிகளுடன் பராகன்யபுரத்தில் உள்ள தனது பிரதான அரண்மனையிலிருந்து ஆட்சி செய்தார்.
# பழுப்பு மீன்கொத்தி

**பழுப்பு மரங்கொத்தி** (*Sombre kingfisher-தோடிராம்பசு புனிப்ரிசு*) என்பது அல்செடினிடே குடும்பத்தில் உள்ள ஒரு பறவை சிற்றினம் ஆகும். இது இந்தோனேசியாவின் வடக்கு மலுக்குவில் உள்ள ஹல்மஹேரா தீவில் மட்டுமே காணப்படும் அகணிய உயிரி.  
சோம்ப்ரே மரங்கொத்தியின் இயற்கை வாழிடம் மிதவெப்ப மண்டல அல்லது வெப்ப மண்டல ஈரமான தாழ் நிலக் காடுகள், மிதவெப்ப மண்டல அல்லது வெப்ப மண்டல சதுப்புநிலக் காடுகள், மிதவெப்பமண்டல அல்லது வெப்ப மண்டல சதுப்பு நிலங்கள் மற்றும் தோட்டங்கள் ஆகும். இது வாழ்விட இழப்பால் அச்சுறுத்தப்படுகிறது.
# பழுப்பு மீன்கொத்தி

## விளக்கம்

பழுப்பு மரங்கொத்தி ஒப்பீட்டளவில் பெரிய மீன்கொத்தி போன்று 28 செ.மீ. நீளமுடையது. இது வெள்ளை வயிறு மற்றும் கழுத்துடன் ஆலிவ் முதல் கருப்பு மேல் பகுதிகளுடன் கருமை கலந்த வெண் நிறத்தைக் கொண்டுள்ளது. அலகு அடர் நிறத்திலானது. இதன் ஓசை மெதுவான 'கி-கி-கி'; என மூன்று உரத்த சத்தத் தொடர்களைக் கொண்டதாகும்.
# பழுப்பு மீன்கொத்தி

## பரவல்

பழுப்பு மரங்கொத்தி ஹல்மஹேரா மட்டுமே காணப்படுகிறது. இங்கு இது முதன்மைக் காடுகள், சதுப்புநிலக் காடுகள், முதிர்ந்த இரண்டாம் நிலை வனப்பகுதி மற்றும் சதுப்பு நிலங்களுக்கு அருகில் வாழ்கிறது. இது பயிரிடப்பட்ட பகுதிகளுக்கு இரைதேடிச் செல்லலாம்.
# பழுப்பு மீன்கொத்தி

## காப்பு

இந்த சிற்றினம் 1931 முதல் இந்தோனேசியச் சட்டத்தின் கீழ் பாதுகாக்கப்படுகிறது. பல பாதுகாக்கப்பட்ட பகுதிகளிலிருந்து இவை பயனடைகின்றன. இருப்பினும், இது பன்னாட்டு இயற்கைப் பாதுகாப்புச் சங்கத்தின் செம்பட்டியலில், தற்போது தீவாய்ப்புக் கவலை குறைந்த இனமாக வகைப்படுத்தப்பட்டுள்ளது.
# எரெமோப்டெரிக்சு

**எரெமோப்டெரிக்சு** (*Eremopterix*) என்பது அலௌடிடே குடும்பத்தைச் சேர்ந்த **சிட்டுக்குருவி** சிற்றினம் ஆகும். இந்த வானம்பாடி குருவிகள் ஆப்பிரிக்காவிலும் இந்தியத் துணைக்கண்டத்திலும் காணப்படுகின்றன.
# எரெமோப்டெரிக்சு

## வகைப்பாட்டியல்

### தற்போதுள்ள இனங்கள்

*எரேமோப்டெரிக்சு* பேரினத்தில் தற்பொழுது பின்வரும் சிற்றினங்கள் உள்ளன.
| *எரெமோப்டெரிக்சு ஆசுட்ராலிசு* | கருங்காது வானம்பாடி | தெற்கு போட்ஸ்வானா, நமீபியா, தென்னாப்பிரிக்கா |
| --- | --- | --- |
| *எரெமோப்டெரிக்சு கோவா* | மடகாசுகர் வானம்பாடி | மடகாசுகர். |
| *எரெமோப்டெரிக்சு நிக்ரைசெப்சு* | கருந்தலை வானம்பாடி | மவுரித்தேனியா மத்திய கிழக்கு வழியாக வடமேற்கு இந்தியா வரை |
| *எரெமோப்டெரிக்சு லுகோடிசு* | கசுகொட்டை முதுகு வானம்பாடி | சகாரா பாலைவனத்தின் தெற்கே ஆப்பிரிக்கா |
| *எரெமோப்டெரிக்சு கிரிசெசு* | சாம்பல் தலை வானம்பாடி | தெற்காசியா |
| *எரெமோப்டெரிக்சு சிக்னேட்டசு* | கசுகொட்டை தலை வானம்பாடி | கிழக்கு மற்றும் வடகிழக்கு ஆப்பிரிக்கா |
| *எரெமோப்டெரிக்சு வெர்டிகலிஸ்* | சாம்பல் முதுகு வானம்பாடி | தெற்கு மற்றும் தெற்கு-மத்திய ஆப்பிரிக்கா |
| *எரெமோப்டெரிக்சு லூகோபாரெயா* | பிசர் வானம்பாடி | மத்திய கென்யா முதல் கிழக்கு சாம்பியா, மலாவி மற்றும் வடமேற்கு மொசாம்பிக் |
# எரெமோப்டெரிக்சு

## வகைப்பாட்டியல்

### முன்னாள் இனங்கள்

முன்னதாக, சில வகைப்பாட்டியலாளர்கள் பின்வரும் சிற்றினத்தினை (அல்லது துணையினம்) *எரேமோப்டெரிக்சு* பேரினத்தின் கீழ் வகைப்படுத்தியிருந்தனர்.:  
- அரேபிய வானம்பாடி (*பைருகுலாடா எரிமோடைடிசு*)
# நிக்கல் அசைடு

**நிக்கல் அசைடு** (*Nickel azide*) என்பது Ni(N<sub>3</sub>)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும் நிக்கல் டெட்ராகார்பனைல் மற்றும் அயோடின் அசைடு ஆகியவற்றுக்கு இடையேயான வினை மூலம் இச்சேர்மம் உருவாகும்.  
::2Ni(CO)<sub>4</sub> + 2IN<sub>3</sub> → Ni(N<sub>3</sub>)2 + NiI<sub>2</sub> + 8CO
# நிக்கல் அசைடு

## பண்புகள்

நிக்கல் அசைடு நீர்க் கரைசல் 292 நானோமீட்டரில் உச்சத்துடன் புற ஊதாக் கதிர்களில் அதிக உறிஞ்சுதலைக் கொண்டுள்ளது. இக்கரைசல் 394, 656 மற்றும் 720 நானோமீட்டரில் காணக்கூடிய ஒளி உறிஞ்சுதல் உச்சங்களைக் கொண்ட எக்சா அக்குவாநிக்கல் நேர்மின் அடனிகளையும் கொண்டுள்ளது. தொடர்புடைய நிகோட்டினிக் அமிலம் மற்றும் நிகோட்டினேட்டு கலப்பு எதிர்மின் அயனி சேர்மம் அசைடின் மீது (μ-1,1) என்ற முடிவில் பாலம் அமைத்து ஒருங்கிணைகிறது. மேலும் அணைவுக்குள் இருக்கும் நிக்கல் மற்றும் நைட்ரசனுக்கு இடையே ஓர் அசாதாரண கோணம் அமைகிறது. எல்லா அசைடுகளையும் போல நிக்கல் அசைடும் வெடிக்கும் தன்மை கொண்டிருக்கிறது.
# கருப்புசாமிக் காசித்தும்பை

**கருப்புசாமிக் காசித்தும்பை** (***Impatiens karuppusamyi***) என்பது 2023-ஆம் ஆண்டு களக்காடு பகுதியில் கண்டறியப்பட்ட காசித்தும்பைச் செடியினம். இது களக்காடு பகுதியில் மட்டுமே கண்டறியப்பட்டுள்ளதால் இதைக் **களக்காட்டுக் காசித்தும்பை** எனலாம்.
# கருப்புசாமிக் காசித்தும்பை

## வகைப்பாடும் பரம்பலும்

காசித்தும்பைப் பேரினத்தைச் சேர்ந்த செடிகள் ஆப்பிரிக்கா, மடகாசுக்கர், தென்னிந்தியா, இலங்கை ஆகிய பகுதிகளில் காணப்படுகின்றன. அவற்றுள் இந்தியாவில் 280 இனங்கள் கீழை இமயமலையிலும், மேற்குத் தொடர்ச்சி மலையிலும் உள்ளன. அவற்றுள் 106 இனங்கள் மேற்குத் தொடர்ச்சி மலையில் மட்டுமே காணும் அகணிய இனங்கள். அவற்றுள் 80 விழுக்காட்டுக்கும் மேல் அச்சுறுத்தலுக்குள்ளான இனங்களாவன.  
அவற்றுள் இலையறு தண்டுள்ளி (*scapigerous*) இனங்களான 36 இனங்கள் மிகமிக அரிதானவை. இவை தென்னிந்தியாவிலும் இலங்கையிலும் மட்டுமே வளர்கின்றன. அவற்றுள் அகத்தியமலைப் பகுதியில் திருநெல்வேலிக் காசித்தும்பை (*I. tirunelvelliensis*), கொம்புக் காசித்தும்பை (*I. bicornis*), குறுந்தண்டுக் காசித்தும்பை (*I. acaulis*) ஆகியன ஏற்கனவே அறியப்பட்டிருந்தன. களக்காடு முண்டந்துறை புலிகள் காப்பகத்தில் ஆய்வில் ஈடுபட்டிருந்த பால்ராசு செல்வா, வெள்ளிங்கிரி இரவிச்சந்திரன் ஆகியோர் கொண்ட குழுவினர் பாறையொன்றில் வளர்ந்திருந்த காட்டுத்தும்பைச் செடியை ஆய்வு செய்தபோது அது அப்பகுதியில் எதிர்பார்க்கக்கூடிய கொம்புக் காசித்தும்பையை ஒத்து இருந்தாலும் குறிப்பிடத்தக்க வேறுபாடுகள் இருப்பதைக் கண்டுபிடித்தனர். *Impatiens* எனும் பேரினம் காசித்தும்பைகளுக்கானது.
# கருப்புசாமிக் காசித்தும்பை

## தோற்றம்

கொம்புக் காசித்தும்பை போன்ற தோற்றத்தைக் கொண்டிருக்கும் கருப்புசாமிக் காசித்தும்பையின் இலைகள் சற்றே சிறிய அளவின. ஆறு முதல் 8 மலர்கள், சிறு தரைப்பூக்காம்பில் (*scape*) காணப்படும். மலர்கள் 1 செ.மீ. விட்டம் கொண்டவை. பூந்துகள் அடர்செம்மஞ்சள் நிறத்தில் இருக்கும். வல்லாரை போன்ற இலைவடிவம் இருக்கும். 0.4 மி.மீ. பருமனுள்ள கிழங்குபோல் உருண்ட, சதைப்பற்றுள்ள வேர்கள் இளஞ்சிவப்பு நிறத்தில் இருக்கின்றன.
# கருப்புசாமிக் காசித்தும்பை

## சூழியல்

பாறைவாழிகளான கருப்புசாமிக் காசித்தும்பைகள் மலைப்பாசிகளினூடே வளர்பவை. பிற குறுந்தண்டுக் காசித்தும்பைகளைப் போலவே குறுகிய மழைக்காலத்தில் மட்டும் தளைத்து மடிந்துவிடுபவை. இதனாலேயே இவ்வினங்கள் மிகவும் அச்சுறுதலுக்குள்ளானவை.
# கென் சிமிசு

**கென் சிமிசு** (*Ken Shimizu*) யப்பானைச் சேர்ந்த ஆபாச திரைப்பட நடிகர். 10,000 திரைப்படங்களில் 10,000 பெண்களுடன் பாலியல் உறவு கொண்டவர் என்ற பெருமையை இவர் பெற்றுள்ளார்.
# கென் சிமிசு

## வாழ்க்கை மற்றும் தொழில்

செப்டம்பர் 1, 1979 இல் பிறந்தார். யப்பானிய நேர்பாலீர்ப்பு ஆண்களுக்கான *பட்டி* (பாடி) என்ற இதழின் ஜூலை 1998 இதழில் 18 வயதில் வடிவழகராக தனது முதல் தோற்றத்தை வெளிப்படுத்தினார். பின்னர் சிறிது காலத்திற்குப் பிறகு 2002 ஆம் ஆண்டின் நடுப்பகுதியில் இவர் 1,200 வயது வந்தோருக்கான காணொளியில் தோன்றியதாகக் கூறப்படுகிறது.  
சிமிசு ஓரினச்சேர்க்கை வயது வந்தோருக்கான திரைப்படங்களை உருவாக்குகிறார். மேலும், ஓரினச்சேர்க்கையாளர்களிடையே பிரபலமான நபராக உள்ளார். 2007 முதல் ஆண்-சார்ந்த திட்டத்தில், இவர் யப்பானிய ஆபாச பட நடிகர் நட்சுயா டோகாவாவுடன் இணைந்து ஒரு தொகுப்பில் தோன்றினார்.
# மலேசிய தரைப்படை

## இராணுவத் தரவரிசை

| பதவி | பொது | அதிகாரி |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| மார்சல் | அட்மிரல் | லெப்டினன்ட் ஜெனரல் | மேஜர் ஜெனரல் | பிரிகேடியர் ஜெனரல் | கர்னல் | லெப்டினன்ட் கர்னல் | மேஜர் | கேப்டன் | லெப்டினன்ட் | இரண்டாவது லெப்டினன்ட் | போர் வீரர்கள் |  
| பதவி | அதிகாரிகள்; வீரர்கள் |  |  |  |  |  |
| --- | --- | --- | --- | --- | --- | --- |
| வாரண்ட் அதிகாரி I | வாரண்ட் அதிகாரி II | பணியாளர் சார்ஜென்ட் | சார்ஜென்ட் | கார்போரல் | சிப்பாய் | பிரைவேட். |
# மலேசிய தரைப்படை

## படைப் பிரிவுகள்

மலேசியத் தரைப்படை 18 படைப்பிரிவுகளாகப் பிரிக்கப்பட்டுள்ளது: இந்த 18 படைப்பிரிவுகள் போர் துருப்புக்கள், போர் ஆதரவு துருப்புக்கள் மற்றும் ஆதரவுப் படைகள் என பிரிக்கப்பட்டு உள்ளன:
# மலேசிய தரைப்படை

## படைப் பிரிவுகள்

### போர்ப் படை

- அரச மலாய் படையணி（*Rejimen Askar Melayu DiRaja*)- முதன்மையான படை; முக்கியமாக மலாய்க்காரர்களைக் கொண்டது; மொத்தம் 25 படைத்துறைப் பிரிவுகள்: 20 தரைப்படைத்துறைப் பிரிவுகள், 2 இயந்திரமய தரைப்படைதுறைப் பிரிவுகள், 2 வான்வழி படைத்துறைப் பிரிவுகள்; ஒரு தளவாட ஆதரவு படைத்துறைப் பிரிவு; 10-ஆவது வான்வழிப் படைத்துறை
- அரச ரேஞ்சர் படையணி（*Rejimen Renjer DiRaja*） - முதன்மைப் படை: 9 படையணிகள்
- எல்லைப் படையணி （*Rejimen Sempadan*） - 2008-இல் நிறுவப்பட்டது; நாட்டின் எல்லைகளில் நிறுத்தப்பட்டுள்ளது; 2008-க்கு முன், உள்நாட்டு பாதுகாப்பு தயார்நிலை படையணி.
- கவச வாகன படையணி（*Kor Armor DiRaja*） - 5 படையணிகள்: 4 கவச வாகன படையணிகள், 1 போர் முனை படையணி
# மலேசிய தரைப்படை

## படைப் பிரிவுகள்

### போர்முனை ஆதரவுப் படை

- அரச பீரங்கி படையணி（*Rejimen Artileri Diraja*） - தரைப்படைகள், வான் பாதுகாப்பு நடவடிக்கைகளுக்கு ஆதரவுப் படையணி
- அரச தகவல் தொடர்பு படையணி（*Rejimen Semboyan Diraja*） - தகவல் செயல்பாடுகள், தகவல் தொடர்பு உத்திகள், மின்னணு செயல்பாடுகள், ராடார் முன் எச்சரிக்கை படையணி
- அரச இராணுவ காவலர் படையணி（*Kor Polis Tentera DiRaja*） - இராணுவ ஒழுக்கத்தைப் பேணுதல்; மற்ற வீரர்களின் நடத்தையைக் கட்டுப்படுத்துதல்; இராணுவ இடங்களைப் பாதுகாத்தல்; படையினரின் குற்றச் செயல்களைக் கையாளுதல்
- அரச இயந்திர படையணி（*Rejimen Askar Jurutera DiRaja*） - இலக்குகளை வெடிக்கச் செய்வது; வெடிக்கச் செய்து இராணுவ வசதிகளை உருவாக்குவது
- அரச மின்சார இயந்திர படையணி（*Kor Jurutera Letrik dan Jentera DiRaja*）- இராணுவ வாகனங்கள், மின் உற்பத்தி வசதிகள் போன்றவற்றைப் பழுது பார்ப்பது
- அரச ஆபத்து படையணி（*Kor Risik DiRaja*）- உளவு பார்த்தல்; இராணுவச் சூழ்நிலைகளைக் கண்காணித்தல்; எதிர்-உளவு உத்திகள்; உளவியல் தந்திரங்களில் நிபுணத்துவப் பணிகள்
# மலேசிய தரைப்படை

## படைப் பிரிவுகள்

### ஆதரவுப் படை

- அரச ஆயுதப் படையணி （*Kor Ordnans DiRaja*）- வெடிமருந்துகள், மருந்து, உணவு மற்றும் பிற பொருட்களைப் போர்முனைக்கு கொண்டு செல்லுதல்
- பொதுச் சேவை படையணி（*Kor Perkhidmatan Am*）- இராணுவ மேலாண்மைப் பணிகள்
- அரச மருத்துவவ் படையணி（*Kor Kesihatan DiRaja*） - மருத்துவர்கள்; மருத்துவச் சேவைகள்; அறுவை சிகிச்சைகள; கள மருத்துவமனைகள்
- அரச சேவை படையணி（*Kor Perkhidmatan DiRaja*）- தளவாட சேவைகளை; வீரர்கள் போக்குவரத்து; வாகனங்களின் பாகங்களை சரிசெய்தல்
- சமயத்துறை படையணி（*Kor Agama Angkatan Tentera*）- இராணுவத்தில் மத விழாக்க: மத விவகாரங்களைக் கையாளும் பொறுப்பு
# மலேசிய தரைப்படை

## படைப் பிரிவுகள்

### தயார்நிலைக் குழு

- வத்தானியா வீரர்கள் படையணி（*Rejimen Askar Wataniah*）- இரண்டாம் நிலை தன்னார்வத் தேசிய பாதுகாப்புப் படை; எந்த நேரத்திலும் நாட்டுக்குச் சேவை செய்யும் பொதுமக்கள சார்ந்த படையணி
# மலேசிய தரைப்படை

## படைப் பிரிவுகள்

### சிறப்புப்பணிக் குழு

- சிறப்பு நடவடிக்கை படையணி (*Pasukan_Gerakan_Khas Rejimen Gerak Khas*) - தந்திர உத்திகள், பயங்கரவாத எதிர்ப்புத் தந்திரங்கள்; சிறப்பு இராணுவ பணிகள்; உயரடுக்கு போர் வீரர்கள்.
- வான் தரைப்படை அணி（*Pasukan Udara Tentera Darat*）- உலுங்கூர்தி போக்குவரத்து; வான்வழி ஆதரவு; வான்வழி உளவு
# மலேசிய தரைப்படை

## வான் தரைப்படை அணி

**மலேசியத் தரைபடை** ஆங்கிலம்: *Army Air Corps*; மலாய்: *Pasukan Udara Tentera Darat*) அரச மலேசிய விமானப்படை அதிகாரிகளைக் கொண்டு இந்த வான் தரைப்படை அணி இயங்குகிறது. வான் தரைப்படை அணி ஒரு புதிய அணியாகும். இந்த அணி போக்குவரத்துத் திறன், வான் ஆதரவு, இலகுரக உலங்கூர்திகளைப் பயன்படுத்தி உளவு பார்ப்பது போன்ற செயல்களுக்குப் பொறுப்பு வகிக்கிறது.. இந்த அலகு தற்போது மூன்று படைப்பிரிவுகளைக் கொண்டுள்ளது.  
- **881 வான் படைப்பிரிவு**
- **882 வான் படைப்பிரிவு**
- **883 வான் படைப்பிரிவு**  
வான் தரைப்படை அணியின் படைத் தளம் ஜொகூர், குளுவாங் நகர்ப் பகுதியில் உள்ளது. 2019-ஆம் ஆண்டில், இந்த வான் அணியில் 10 அகசுதாவெசுட்லேண்ட் AW109 இலகுரக உலங்கூர்திகள்; மற்றும் 14 சிகோர்சுகி S61A-4 நடுத்தர உலங்கூர்திகள்; கூடுதலாகச் சேர்க்கப்பட்டன.  
882 வான் படைப்பிரிவில் அதன் பழைய சிகோர்சுகி S61A-4 க்கு பதிலாக புதிய சிகோர்சுகி UH-60 பிளாக்ஆக் உலங்கூர்திகளைப் பெற்றது. அதே வேளையில், 2022-ஆம் ஆண்டில், 883 வான் படைப்பிரிவில் 6 MD530G ரக இலகு ரக உலங்கூர்திகள் சேர்க்கப்பட்டன.
# மலேசிய தரைப்படை

## மலேசிய தரைப்படையின் தளவாடங்கள்

### தகரிகள்

| மாதிரி | படம் | தயாரிப்பு | வகை | மாதிரி | எண்ணிக்கை | விவரங்கள் |
| --- | --- | --- | --- | --- | --- | --- |
| - |  |  |  |  |  |  |
| PT-91 இலகு தகரி | முதன்மை போர் தகரி | PT-91M | 48 | சுடுகலன்: 125 மி.மீ. குழல் விட்டம் - 2A46MS தகரி சுடுகலன் |  |  |
| - | FV-101 சுகார்பியன் இலகு தகரி | இலகு தகரி | 26 | சுடுகலன்: 90 மி.மீ. குழல் விட்டம்(மீட்கப்பட்டு விட்டது) | } |  |
# வாக்கு எண்ணிக்கை

**வாக்கு எண்ணிக்கை** (Vote counting) என்பது ஒரு தேர்தலில் வாக்காளர்கள் செலுத்திய வாக்குகளை எண்ணும் செயல்முறையாகும். இது கைமுறையாகவோ அல்லது இயந்திரங்கள் மூலமாகவோ நடைபெறலாம். அமெரிக்காவில், தேர்தல் அறிக்கைகளை தொகுத்தல் மற்றும் உத்தியோகபூர்வ முடிவுகளுக்கு அடிப்படையாக இருக்கும் முடிவுகளை சரிபார்ப்பது *கேன்வாசிங்* என்று அழைக்கப்படுகிறது.
# வாக்கு எண்ணிக்கை

## கைமுறை எண்ணிக்கை

வாக்குச் சீட்டு முறையில் நடைபெறும் தேர்தல்களைக் கைமுறை எண்ணிக்கையால் கணக்கிடப்படுகின்றன. வாக்குப்பெட்டிகள் மற்றும்/அல்லது உறைகளிலிருந்து வெளியே எடுக்கப்பட்டு, பின்னர் முடிவுகள் கணக்கிடப்படுகின்றன. தானியங்கு எண்ணிக்கை பயன்படுத்தப்பட்ட சமயங்களில் தேர்தல் தணிக்கைக்காகவும் மறு எண்ணிக்கைக்காகவும் கைமுறை எண்னிக்கை பயன்படுத்தப்படுகிறது.
# வாக்கு எண்ணிக்கை

## இயந்திரக் கணக்கீடு

வாக்குப்பதிவு இயந்திரங்களில் வாக்காளர்கள் தங்களுக்கு விருப்பமான வாக்காளர்களை பொத்தானை அழுத்துவதன் மூலம் தேர்வு செய்கிறார்கள். வாக்குப் பதிவு இயந்திரங்களில் உள்ள முடிவுகள் எனும் பொத்தானை அழுத்துவதன் மூலம் அந்த வாக்குச்சாவடியில் பதிவான ஒட்டுமொத்த வாக்குகளைக் கணக்கிட முடியும்.  
இம்முறையில் தனி நபர்கள் வாரியாக வாக்கு எண்ணிக்கை செய்ய இயலாது.
# பொது விடுமுறை

ஒரு **பொது விடுமுறை** (public holiday) **தேசிய விடுமுறை** நாள் என்பது அலுவல்பூர்வமான விடுமுறை நாளினைக் குறிக்கிறது.
# பொது விடுமுறை

## நாடு வாரியாக பொது விடுமுறை நாட்கள்

சில நாடுகளில், சில அல்லது அனைத்துப் பொது விடுமுறை நாட்களையும் ஊதியத்துடன் கூடிய விடுமுறை நாளாக அறிவிப்பதற்கான சட்டங்கள் உள்ளன. சில நாடுகள் ஊதியத்துடன் விடுமுறை வழங்கினாலும் அதிகாரப்பூர்வ சட்டங்கள் இல்லாமல் உள்ளன.  
இவை, நாடு மற்றும் ஆண்டுகளைப் பொறுத்து மாறுபடலாம். 36 நாட்களை பொது விடுமுறையாகக் கொண்ட நேபாளம், அதிக எண்ணிக்கையிலான பொது விடுமுறை நாடுகளைக் கொண்ட நாடாக உள்ளது, ஆனால் அங்கு ஆறு நாட்கள் ஒரு வாரத்தில் வேலை நாட்களாக உள்ளன. 21 தேசிய விடுமுறை நாட்களைக் கொண்டு இந்தியா இரண்டாவது இடத்திலும், கொலம்பியா மற்றும் பிலிப்பைன்ஸ் தலா 18 தேசிய விடுமுறை நாட்களையும் கொண்டுள்ளன. அதேபோல், சீனா ஆங்காங்கில்<nowiki/>ஆண்டுக்கு 17 பொது விடுமுறைகள் உள்ளன.
# பொது விடுமுறை

## நாடு வாரியாக பொது விடுமுறை நாட்கள்

### நியூசிலாந்து

நியூசிலாந்தில் 12 சட்டப்பூர்வ பொதுவிடுமுறை நாட்கள் உள்ளன. பொதுவிடுமுறை நாட்களில் ஒருவர் வேலை செய்தால் வழக்கமாக வழங்கப்படும் ஊதியத்தினை விட 1.5 மடங்கு அதிக ஊதியம் கொடுக்கப்பட வேண்டும்.
# தேர்தல் சின்னம்

முராள் பகுதியில் வரையப்பட்டுள்ள இந்திய தேசிய காங்கிரசின் தேர்தல் சின்னமான கைச் சின்னம்]]
**தேர்தல் சின்னம்** (electoral symbol) என்பது ஒரு நாட்டின் தேர்தல் ஆணையத்தால் ஒரு சுயாதீன வேட்பாளர் அல்லது அரசியல் கட்சிக்கு ஒதுக்கப்பட்ட ஒரு தரப்படுத்தப்பட்ட சின்னமாகும்.
# தேர்தல் சின்னம்

## பயன்பாடு

கட்சிகள் தங்களுக்கு வாக்களிக்க வேண்டும் என்று வாக்கு சேகரிப்பின் போது சின்னங்களைப் பயன்படுத்தப்படுகின்றன. மேலும், ஒரு வாக்காளர் தொடர்புடைய கட்சிக்கு வாக்களிக்க ஒரு அடையாளத்தை உருவாக்க வேண்டியதற்காக வாக்குச் சீட்டுகளில் இவை அச்சிடப்படுகின்றன. வாக்குச் சீட்டுகளில் வேட்பாளர்களின் பெயர்களைப் படிக்க முடியாத கல்வியறிவற்ற மக்களால் வாக்களிக்க உதவுவதே இதன் முதன்மையான நோக்கங்களில் ஒன்றாகும்.  
இந்தியாவில், தேர்தல் சின்னங்கள் இந்தியத் தேர்தல் ஆணையத்தால் ஒதுக்கப்படுகின்றன, இதில் கட்சியின் சித்தாந்தம் மற்றும் நிலைப்பாட்டைக் காட்சிப்படுத்தும் உருப்படிகள் உள்ளன. தேசியக் கட்சியாக நியமிக்கப்பட்ட ஒரு கட்சிக்கு ஒதுக்கப்பட்ட சின்னத்தை நாட்டில் உள்ள பிற கட்சிகள் பயன்படுத்த முடியாது. ஒரு மாநிலத்தில் ஒரு மாநில கட்சிக்கு ஒதுக்கப்பட்ட சின்னம் மற்றொரு மாநிலத்தில் வெவ்வேறு மாநிலக் கட்சிக்கு ஒதுக்கப்படலாம்.
# தேர்தல் நாள்

**தேர்தல் நாள்** (Election day) அல்லது **வாக்குப்பதிவு நாள்** என்பது பொதுத் தேர்தல் நடைபெறும் நாள் ஆகும். பல நாடுகளில், அதிகமான வாக்காளர்கள் பங்கேற்க முடியும் என்பதனால் பொதுத் தேர்தல்கள் எப்போதும் சனி அல்லது ஞாயிற்றுக்கிழமைகளில் நடத்தப்படுகின்றன. பிற நாடுகளில் வார நாட்களில் தேர்தல் நடைபெறுகிறது. சில நாடுகள் தேர்தல் நடைபெறும் நாளினை பொது விடுமுறையாக அறிவிக்கின்றன.
# தேர்தல் நாள்

## நாடு/பிரதேசம் வாரியாக தேர்தல் நாள்

| ஐரோப்பா | ஞாயிறு |  |
| --- | --- | --- |
| தென் அமெரிக்கா | அக்டோபர் மாத
நான்காம் ஞாயிற்றுக்
கிழமை |  |
| ஐரோப்பா | ஞாயிறு அல்லது பொது
விடுமுறை |  |
| ஓசியானியா | ஞாயிறு |  |
| ஐரோப்பா | ஞாயிறு (1894 வரை செவ்வாய்). |  |
| ஐரோப்பா | ஞாயிறு |  |
| வட அமெரிக்கா | அக்டோபர் மாத
மூன்றாம் திங்கள். |  |
| தென் அமெரிக்கா | ஞாயிறு |  |
| தென் அமெரிக்கா | ஞாயிறு |  |
| ஐரோப்பா | வெள்ளி- சனி. |  |
| ஐரோப்பா | சனி |  |
| தென் அமெரிக்கா | ஞாயிறு |  |
| வட அமெரிக்கா | ஞாயிறு |  |
| ஐரோப்பா | மார்ச் மாத முதல் ஞாயிறு |  |
| ஐரோப்பா | ஞாயிறு |  |
| ஐரோப்பா | ஞாயிறு |  |
| ஐரோப்பா | ஞாயிறு |  |
| ஐரோப்பா | ஞாயிறு |  |
| ஐரோப்பா | சனி |  |
| ஆசியா | விடுமுறை நாட்களில் |  |
| ஆசியா | வெள்ளி |  |
| ஐரோப்பா | பெரும்பான்மையாக வெள்ளி |  |
| ஆசியா | அலுவல்பூர்வ நாள் செவ்வாய்க்கிழமை ஆனால் பல நாட்களில் நடைபெறுகிறது. தேர்தலின் போது பொது விடுமுறை. |  |
| ஐரோப்பா | உள்ளூர்த் தேர்தல்கள் ஞாயிறு, நாடாளுமன்றத் தேர்தல்கள் திங்கள் |  |
| ஐரோப்பா | ஞாயிறு, ஆனால் கோவிட்-19 பெருந்தொற்று காரணமாக நாளுமன்றத் தேர்தல் மூன்ரு வார நாட்களில் நடைபெற்றது. |  |
| ஐரோப்பா | சனி. |  |
| ஐரோப்பா | ஞாயிறு |  |
| ஐரோப்பா | பெரும்பான்மையாக புதன், ஐரோப்பிய நாடாளுமன்றம் தேர்தல்களுக்கு வியாழன். |  |
| வட அமெரிக்கா | ஞாயிறு |  |
| ஐரோப்பா | செப்டம்பர் மாத முதல் திங்கள் |  |
| வட அமெரிக்கா | ஞாயிறு |  |
| தென் அமெரிக்கா | ஞாயிறு |  |
| தென் அமெரிக்கா | ஞாயிறு |  |
| ஆசியா | மே மாத இரண்டாம் திங்கள் |  |
| ஐரோப்பா | ஞாயிறு |  |
| ஐரோப்பா | ஞாயிறு |  |
| ஐரோப்பா | ஞாயிறு |  |
| ஆசியா | சனி, ஆனால் வார நாட்களில் தேர்தல் வந்தால் பொது விடுமுறையாக அறிவிக்கப்படும் |  |
| ஐரோப்பா | சனி. |  |
| ஐரோப்பா | ஞாயிறு |  |
| ஆசியா | பெரும்பான்மையாக புதன் (பொது விடுமுறை). |  |
| ஐரோப்பா | பொதுத் தேர்தலுக்கு குறிப்பிட்ட நாள்கள் இல்லை என்றாலும் 1986 முதல் ஞாயிறு நடைபெறுகிறது நகராட்சி அல்லது மாகாணத் தேர்தல் எனில் மே மாத நான்காம் ஞாயிறு |  |
| ஐரோப்பா | செப்டம்பர் மாத இரண்டாம் ஞாயிறு |  |
| ஐரோப்பா | சனி மற்றும் ஞாயிறு |  |
| ஆசியா | சனி. |  |
| ஐரோப்பா | ஞாயிறு |  |
| ஐரோப்பா | செவ்வாய் |  |
| ஆசியா | ஞாயிறு | } |
# விஜயலலிதா

**விஜயலலிதா** (*Vijayalalitha*) 1960கள், 1970களில் தெலுங்கு, தமிழ், மலையாளம், கன்னடம், இந்தி படங்களில் தோன்றிய ஓர் இந்திய நடிகை ஆவார். *ராணி மேரா நாம்* (1972), *பாஸிகர்* (1972) *சாக்ஷி* (1967) ஆகிய படங்களில் நடித்ததற்காக இவர் மிகவும் பிரபலமானவர். இவர் அரசியல்வாதியாக மாறிய தெலுங்கு உச்ச நட்சத்திரமான விஜயசாந்தியின் சித்தி ஆவார்.
# விஜயலலிதா

## துவக்ககால வாழ்க்கையும், பின்னணியும்

விஜயலலிதா நடிகை விஜயசாந்தியின் உறவினராவார். விஜயலலிதாவின் அக்காளின் மகள்தான் விஜயசாந்தி. விஜயலலிதா 860 திரைப்படங்களில் நடித்துள்ளார்.
# விஜயலலிதா

## தொழில்

விஜயலலிதா 1960கள், 1970களில் பல தெலுங்கு படங்களில் நடித்துள்ளார். தமிழ், மலையாளம், கன்னடம், ஒரு சில இந்தித் திரைப்படங்களிலும் நடித்துள்ளார். இவர் தமிழ் மற்றும் தெலுங்கு படங்களில் "பெண் ஜேம்ஸ் பாண்ட்" என்று சிறப்பாக அறியப்பட்டார். மேலும் பல தமிழ்த் திரைப்படங்களில் "தென்னிந்திய ஜேம்ஸ் பாண்ட்" நடிகர் ஜெய்சங்கருடன் பல படங்களில் ஜோடியாக நடித்துள்ளார். *வல்லவன் ஒருவன்* படத்தில் இவரது நடனம் இடம்பெற்ற "பளிங்கினால் ஒரு மாளிகை" என்ற பாடல் இதுவரை பசுமையாக நினைக்கப்படுகிறது. ஜெய்சங்கருடன் இவர் இணைந்து நடித்த *நீலகிரி எக்ஸ்பிரஸ்*, *கண்ணன் வருவான்*, *காலம் வெல்லும்*, *மாப்பிள்ளை அழைப்பு*, *நூற்றுக்கு நூறு*, *நில் கவனி காதலி*, *அக்கா தங்கை*, *பட்டணத்தில் பூதம்*, *வல்லவன் ஒருவன்*, *நேர் வாழி*, *டெல்லி முதல் மெட்ராஸ் வரை* போன்றவை மறக்கமுடியாத தமிழ்த் திரைப்படங்களில் சில ஆகும். இவர் பல பெண் மையம் சார்ந்த திரைப்படங்களில் நடித்துள்ளார். மேலும் திரைப்படப் படப்பிடிப்புக்கு உரிய நேரத்திற்கு வருவதற்காக பெயர் பெற்றவர். தெலுங்குத் திரைப்படங்களில் என். டி. ராமா ராவ் மற்றும் அக்கெனேனி நாகேஸ்வர ராவ் ஆகியோருடன் தொடர்ந்து நடித்துள்ளார். இவர் தெலுங்குத் திரைப்படமான *ஒக்க நரி ஒந்த துப்பாக்குலு* (1973) என்ற படத்தை தயாரித்து, கதாநாயகியாகவும் நடித்தார். இவர் 1977 முதல் 1981 வரை தனது தொழில் வாழ்வில் உச்சத்தில் இருந்து அதிக திரைப்படங்களில் நடித்தார். ஒரு குறுகிய காலத்திற்குள், அவர் ஒரு அதிரடி கதாநாயகியாக பரபரப்பை ஏற்படுத்தினார். சில தமிழ்த் திரைப்படங்களில் இவர் திமிர்பிடித்த, எதிர்மறை பாத்திரங்களில் நடித்தார். இவர் நாகேசுடன் *தேன் கின்னம்*, *ஹலோ பார்ட்னர்* மற்றும் எம். ஜி. ராமச்சந்திரனுடன் *காதல் வாகனம் ஆகிய படங்களில் நடித்தார்*. இவர் *சாந்தி நிலையம்*. படத்தில் "ஷீலா" என்ற திமிர்பிடித்த பெண்ணை சித்தரித்தார். 3 தசாப்தங்களாக, விஜயலலிதா 4 தென்னிந்திய மற்றும் இந்தி மொழிகளிலும் பிரதானமாக 860 திரைப்படங்களில் நடித்துள்ளார்.
# விஜயலலிதா

## திரைப்படத் துறை பங்களிப்புகள்

### தமிழ்

*இந்த பட்டியல் முழுமையடையாது; இதை விரிவாக்கி அதன் மூலம் நீங்கள் உதவலாம்.*  
1. *வள்ளி வரப் போறா* (1995)
1. *அதிசயப் பிறவி* (1989)
1. *செந்தூரப்பூவே* (1988)
1. *விஷக்கன்னி* (1985)
1. *துணிச்சல்காரி* (1982)
1. *சி.ஐ.டி. விஜயா* (1980)
1. *நல்லதொரு குடும்பம்* (1979)
1. *சுப்ரபாதம்* (1979)
1. *உங்களில் ஒருத்தி* (1976)
1. *ஜெய் பாலாஜி* (1976)
1. *ஓட்டல் சொர்க்கம்* (1975)
1. *கைநிறைய காசு* (1974)
1. *என்ன முதலாளி சௌக்கியமா* (1972)
1. *டில்லி டு மெட்ராஸ்* (1972)
1. *மாப்பிள்ளை அழைப்பு* (1972)
1. *கண்ணன் வருவான்* (1972)
1. *சவாலுக்கு சவால்* (1972)
1. *ஹலோ பார்ட்னர்* (1972)
1. *கன் பைட் காஞ்சனா* (1972)
1. *நான்கு சுவர்கள்* (1971)
1. *நூற்றுக்கு நூறு* (1971)
1. *தேன் கிண்ணம்* (1971)
1. *மீண்டும் வாழ்வேன்* (1971)
1. *எதிரொலி* (1970)
1. *கல்யாண ஊர்வலம்* (1970)
1. *காலம் வெல்லும்* (1970)
1. *நம்மவீட்டு தெய்வம்* (1970)
1. *பத்தாம் பசலி* (1970)
1. *ரிவால்வர் ரீடா* (1970)
1. *சொர்க்கம்* (1970)
1. *திருடன்* (1969)
1. *நில் கவனி காதலி* (1969)
1. *சாந்தி நிலையம்* (1969)
1. *அஞ்சல் பெட்டி 520* (1969)
1. *அக்கா தங்கை* (1969)
1. *நேர்வழி* (1968)
1. *காதல் வாகனம்* (1968)
1. *நீலகிரி எக்ஸ்பிரஸ் (திரைப்படம்)* (1968)
1. *எதிரிகள் ஜாக்கிரதை* (1967)
1. *பக்த பிரகலாதா* (1967)
1. *பட்டணத்தில் பூதம்* (1967)
1. *வல்லவன் ஒருவன்* (1966)
1. *காதல் படுத்தும் பாடு* (1966)
1. *காட்டு மைனா* (1963)
# நையோபியம் இருசல்பைடு

**நையோபியம் இருசல்பைடு** (*Niobium disulfide*) என்பது NbS<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமச் சேர்மமாகும். இது கருப்பு நிற அடுக்காலான ஒரு திடப்பொருளாகும். மற்ற இடைநிலை உலோக இருசால்கோசெனைடுகளைப் போலவே இதையும் மீமெல்லிய சாம்பல் நிறத் தாள்களாக உரிக்கவியலும். இந்த அடுக்குகள் மீக்கடத்துத்திறனை வெளிப்படுத்துகின்றன. இங்கு மாறுநிலை வெப்பநிலை 2 செண்டி ஆம்பியர் முதல் 6 கெல்வின் வரை அதிகரிக்கிறது. அடுக்கின் தடிமன் 6 முதல் 12 நானோமீட்டர் வரை அதிகரித்து, பின்னர் தடிமனுடன் நிறைவுருகிறது.
# வனவிலங்கை வேட்டையாடுதல்

**வேட்டையாடுதல்** (*Poaching*) என்பது சட்டவிரோத வேட்டையாடல் அல்லது காட்டு விலங்குகளை பிடிப்பதாகும். பொதுவாக இது நில பயன்பாட்டு உரிமைகளுடன் தொடர்புடையது.ஒரு காலத்தில் வறிய விவசாயிகளால் வாழ்வாதார நோக்கங்களுக்காகவும், குறைந்த உணவுப் பொருட்களுக்காகவும் வேட்டையாடப்பட்டது. இது பிரபுக்கள் மற்றும் பிராந்திய ஆட்சியாளர்களின் வேட்டையாடும் சலுகைகளுக்கு எதிராக அமைக்கப்பட்டது.  
1980களிலிருந்து, "வேட்டையாடுதல்" என்ற சொல் காட்டு தாவரங்களை சட்டவிரோதமாக அறுவடை செய்வதைக் குறிக்கவும் பயன்படுத்தப்பட்டது. விவசாய அடிப்படையில், 'வேட்டையாடுதல்' என்ற சொல், கால்நடைகளின் கால்களால் மண் இழப்பிற்கு அல்லது புல் சேதம் விளைவிக்கும் செயல்களைக் குறிக்கவும் பயன்படுத்தப்படுகிறது. இச்செயல் உற்பத்தி நிலம் கிடைப்பது, தண்ணீர் மாசு அதிகரிப்பு மற்றும் கால்நடைகளின் நலன் சார்ந்த பிரச்சனைகள் ஆகியவற்றை பாதிக்கலாம். கால்நடைகளைத் திருடுவது, பகை நாட்டினரின் பசுக்கூட்டங்களை திருடுவது போன்றவை திருட்டு என்று வகைப்படுத்துகிறது. இது வேட்டையாடுதல் என்று வகைப்படுத்தப் படுவதில்லை.  
ஐக்கிய நாடுகளின் “நிலையான வளர்ச்சி இலக்கு 15” என்ற திட்டம் அனைத்து வனவிலங்குகளின் நிலையான பயன்பாட்டை உள்ளடக்கியது. பாதுகாக்கப்பட்ட வகை தாவரங்கள் மற்றும் விலங்கினங்களை வேட்டையாடுதல் மற்றும் கடத்தல் ஆகியவற்றைக் கையாள்வதில் நடவடிக்கை எடுப்பதை இலக்காகக் கொண்டு அவை தற்போதைய மற்றும் எதிர்கால சந்ததியினருக்கு கிடைப்பதை உறுதி செய்கிறது.
# வனவிலங்கை வேட்டையாடுதல்

## சட்ட அம்சங்கள்

, தொராண்டோ ]]
1998 ஆம் ஆண்டில், மாசசூசெட்ஸ் ஆம்ஹெர்ஸ்ட் பல்கலைக்கழகத்தைச் சேர்ந்த சுற்றுச்சூழல் விஞ்ஞானிகள் காட்டுயிர்களை வைத்திருப்பது, கொண்டு செல்வது, நுகர்வது அல்லது விற்பது மற்றும் அதன் உடல் உறுப்புகளைப் பயன்படுத்தும் நோக்கத்துடன் அவற்றை சட்டவிரோதமாக வளர்ப்பது போன்ற செயல்களைச் செய்வது ஒரு சுற்றுச்சூழல் குற்றம் என்ற கருத்தை முன்மொழிந்தனர். மேலும், புதுப்பிக்கத்தக்க இயற்கை வளங்களைப் பாதுகாக்க நிறுவப்பட்ட சட்டங்கள் மற்றும் ஒழுங்குமுறைகளுக்கு முரணான எந்தவொரு சட்டவிரோத நடவடிக்கையாகவும் வரையறுக்கப்பட்டனர்.  
வேட்டையாடுவதை தாவரங்கள் மற்றும் விலங்குகளின் உயிர்வாழ்விற்கான மிகக் கடுமையான அச்சுறுத்தல்களில் ஒன்றாக அவர்கள் கருதினர். இத்தகைய மாற்று மருத்துவ நம்பிக்கைகள் போலி அறிவியல் மற்றும் ஆதார அடிப்படையிலான மருத்துவத்தால் ஆதரிக்கப்படவில்லை.
பாதம் போன்ற விலங்குகளின் பாகங்களும் அடங்கும்.]]
பாரம்பரிய சீன மருத்துவம் பெரும்பாலும் தாவரங்களின் அனைத்துப் பகுதிகளிலிருந்தும், இலை, தண்டு, பூ, வேர் மற்றும் விலங்குகள் மற்றும் தாதுப் பொருட்களிலிருந்து வரும் பொருட்களையும் உள்ளடக்கியது. அழிந்து வரும் உயிரினங்களின் ( கடற்குதிரைகள், மூக்குக் கொம்பனின் கொம்புகள், கரடிப் பூனை, பாங்கோலின் செதில்கள் மற்றும் புலியின் எலும்புகள் மற்றும் நகங்கள் போன்றவை) பாகங்களைப் பயன்படுத்துவது சர்ச்சையை உருவாக்கி, வேட்டையாடுபவர்களின் கருப்புச் சந்தைக்கு வழிவகுக்கிறாது. புலிகளின் பாகங்களின் ஆற்றல் குறித்த ஆழமான கலாச்சார நம்பிக்கைகள் சீனா மற்றும் பிற கிழக்கு ஆசிய நாடுகளில் மிகவும் பரவலாக உள்ளன. சுமாத்திராப் புலி போன்ற ஆபத்தான உயிரினங்களைப் பாதுகாக்கும் சட்டங்கள் திறந்த சந்தைகளில் இந்த பொருட்களின் காட்சி மற்றும் விற்பனையை நிறுத்தத் தவறிவிட்டன.  
பல விலங்குகளின் இயற்கையான பொருளான தந்தம், சட்டவிரோத விலங்கு பொருட்கள் மற்றும் வேட்டையாடுதல் வர்த்தகத்தில் பெரும் பங்கு வகிக்கிறது. தந்தம் என்பது கலைப் பொருட்கள் மற்றும் நகைகளை உருவாக்குவதில் பயன்படுத்தப்படும் ஒரு பொருளாகும். அங்கு தந்தம் வடிவமைப்புகளுடன் செதுக்கப்படுகிறது. சீனா தந்தம் வர்த்தகத்தின் அதிக அளவு நுகர்வோராகவும் மற்றும் கணிசமான அளவு விற்பனையிலும் உள்ளது. 2012 ஆம் ஆண்டில், த நியூயார்க் டைம்ஸ் அனைத்து சட்டவிரோத தந்தங்களில் சீனாவில் மட்டுமே 70% காணப்படுகிறது என அறிவித்தது.  
விலங்குகளின் மென்மயிர்களும் வேட்டைக்காரர்களால் தேடப்படுகிறது. பாரம்பரியமாக ஆஸ்திரியா மற்றும் பவேரியாவின் ஆல்ப்ஸ் பகுதிகளில் டிராக்டன் தொப்பிகளில் அலங்காரமாக பயன்படுத்தப்படும் முடி, முன்பு வேட்டையாடுபவர்களுக்கு வழங்கப்படும் கோப்பையாக அணியப்பட்டது. கடந்த காலத்தில், இது சாமோயிஸ் என்ற ஆட்டின் கீழ் கழுத்தில் இருந்து பிரத்தியேகமாக தயாரிக்கப்பட்டது.
# வனவிலங்கை வேட்டையாடுதல்

## வேட்டைக்கு எதிரான முயற்சிகள்

உலகம் முழுவதும் பல்வேறு வேட்டை எதிர்ப்பு முயற்சிகள் கடுமையாக எடுக்கப்படு வருகின்றன. பாதுகாக்கப்பட்ட பகுதி விரிவாக்கத்தை விட வேட்டையாடுவதால் பாதிக்கப்பட்ட மக்களை மேம்படுத்துவதில் இத்தகைய பணி மிகவும் பயனுள்ளதாக இருக்கும் என்று ஆராய்ச்சி கூறுகிறது.
# வனவிலங்கை வேட்டையாடுதல்

## இதனையும் காண்க

- விலங்கு வன்கொடுமை
- தந்த வர்த்தகம்
- வேட்டையாடுதலுக்கான எதிர்ப்பு
- விலங்குரிமை
- விலங்குத் தொழிற்கூட்டு
# விக்கிப்பீடியா:கட்டுரைகளில் படிமங்களைச் சேர்த்தல்

பொதுவகத்திலுள்ள படிமங்களை தமிழ் விக்கிப்பீடியா கட்டுரைகளில் சேர்த்தல் தொடர்பான திட்டப் பக்கம்.
# விக்கிப்பீடியா:கட்டுரைகளில் படிமங்களைச் சேர்த்தல்

## நோக்கம்

1. ஒளிப்படம், நிகழ்படம், இயங்குபடம் ஆகிய படிமக் கோப்புகளை கட்டுரைகளில் சேர்ப்பதன் மூலமாக உள்ளடக்கத்தின் தரத்தை மேம்படுத்துதல்.
1. கட்டுரை ஆழத்தின் மதிப்பை சிறிய அளவில் அதிகரித்தல்.
1. படிமங்களில் பணியாற்ற விரும்புவோரை ஊக்குவித்தல்.
# விக்கிப்பீடியா:கட்டுரைகளில் படிமங்களைச் சேர்த்தல்

## வழிகாட்டல்

1. காண்க: quarry:query/70962
# விக்கிப்பீடியா:கட்டுரைகளில் படிமங்களைச் சேர்த்தல்

## முன்னெடுப்புகள்

1. விக்கிப்பீடியா:கட்டுரைகளில் படிமங்களைச் சேர்த்தல்/2024
# அரச மலேசிய கடற்படை

**அரச மலேசிய கடற்படை** அல்லது **மலேசிய கடற்படை** ஆங்கிலம்: *Royal Malaysian Navy* (**RMN**); மலாய்: *Tentera Laut Diraja Malaysia* (**TLDM**) என்பது மலேசிய பாதுகாப்பு படைகளில் உள்ள மூன்று படைப்பிரிவுகளில் ஒரு பிரிவாகும். மலேசிய நாட்டின் முக்கிய பாதுகாப்பு படைகளில் ஒன்றாகத் திகழும் இந்தப் படை, கடல்சார் கண்காணிப்பு மற்றும் பாதுகாப்பு நடவடிக்கைகளுக்கு முக்கியத்துவம் வழங்குகிறது.  
நாட்டின் கடல் எல்லைகளைப் பாதுகாப்பது மற்றும் நாட்டின் பிற ஆயுதப் படைகளுடன் இணைந்து, போர் மற்றும் அமைதி காலங்களில் மலேசியாவின் எல்லைகளைப் பாதுகாத்து வருகிறது. அதே வேளையில், மலேசிய மக்கள்; மற்றும் மலேசியக் கடல்சார் நலன்களுக்கு எதிரான எந்தவோர் அச்சுறுத்தல் அல்லது ஆக்கிரமிப்பு நடந்தாலும் அவற்றைத் தடுத்து நிறுத்துவது இந்தப் படையின் முதன்மை இலக்கமாகும்.  
அரச மலேசிய கடற்படை மலேசிய தற்காப்பு அமைச்சின் நேரடி கட்டுப்பாட்டின் கீழ் இயங்குகிறது. மலேசிய இராணுவத்தில், மலேசிய கடற்படையும்; மலேசிய வான்படையும் , ‘அரச’ என்ற பட்டத்துடன் செயல்படுகின்றன. அந்த வகையில், மலேசிய கடற்படை அதிகாரப்பூர்வமாக **அரச மலேசிய கடற்படை** என்று அழைக்கப்படுகிறது.
# அரச மலேசிய கடற்படை

## பொது

மலேசிய நாட்டின் 603,210 சதுர கிலோமீட்டர் பரப்பளவைக் கொண்ட கடலோரப் பகுதிகள்; மற்றும் பிரத்தியேகப் பொருளாதார மண்டலங்களை உள்ளடக்கிய பகுதிகளைக் கண்காணிக்கும் பொறுப்பு மலேசிய கடற்படையிடம் வழங்கப்பட்டு உள்ளது.  
மலாக்கா நீரிணை மற்றும் சிங்கப்பூர் நீரிணை போன்ற நாட்டின் முக்கிய கடல்வழித் தொடர்புகளைக் கட்டுப்படுத்தும் பொறுப்பையும் மலேசிய கடற்படை கொண்டுள்ளது. தற்போது இசுப்ராட்லி தீவுகள் (*Spratly Islands*) நாடுகளுக்கு இடையிலான உரிமைக் கோரல்கள் பகுதியாக உள்ளது. அதன் காரணமாக, அந்தத் தீவுப் பகுதிகளில் தேசிய நலன்களையும் மலேசிய கடற்படை கண்காணிக்கிறது.
# அரச மலேசிய கடற்படை

## வரலாறு

### மலாக்கா நீரிணையின் தன்னார்வ அரசக் கடற்படை

மலாக்கா நீரிணையின் தன்னார்வ அரசக் கடற்படை (*Straits Settlement Royal Naval Volunteer Reserve*) என்பது தான் அரச மலேசிய கடற்படையின் தொடக்கப் புள்ளியாகும். 27 ஏப்ரல் 1934-இல், பிரித்தானிய காலனித்துவ அரசாங்கத்தால் தன்னார்வ அரசக் கடற்ப் படை சிங்கப்பூரில் உருவாக்கப்பட்டது.  
அந்தத் தன்னார்வ அரசக் கடற்படை சிங்கப்பூர் போரில், ஐக்கிய இராச்சியத்தின் அரச கடற்படைக்கு உதவியாக இருக்கவும்; மற்றும் சிங்கப்பூர், தீபகற்ப மலேசியாவின் பாதுகாப்பிற்காகவும் உருவாக்கப்பட்டது. அதன் உருவாக்கத்திற்குப் பின்னால் ஆசியாவில் அப்போது நடைபெற்று வந்த அரசியல் நிகழ்வுகளும் ஒரு காரணமாக இருந்தன. குறிப்பாக சப்பான் நாட்டின் எழுச்சியை எடுத்துக்காட்டாகக் கூறலாம்.
# அரச மலேசிய கடற்படை

## வரலாறு

### எச்எம்எஸ் லெபர்னம்

1938-இல், மலாக்கா நீரிணையின் தன்னார்வ அரசக் கடற்படை பினாங்கில் மேலும் ஒரு கிளையுடன் விரிவுபடுத்தப்பட்டது. 18 சனவரி 1935-இல், பிரித்தானிய கடற்படை சிங்கப்பூருக்கு ஒரு கப்பலைப் பரிசளிப்பு செய்தது. அந்தக் கப்பலின் பெயர் எச்எம்எஸ் லெபர்னம் (*HMS Laburnum*).  
மலாக்கா நீரிணையின் தன்னார்வ அரசக் கடற்படையின் தலைமையகத்திற்குச் சேவை செய்வதற்காக அந்தக் கப்பல் அனுப்பப்பட்டது. அந்தக் கப்பல் சிங்கப்பூர் தெலுக் ஆயர் படுகையில் இருந்து செயல்பட்டு வந்தது. இருப்பினும், இரண்டாம் உலகப் போரின் தொடக்கத்தில், பிப்ரவரி 1942-இல், எச்எம்எஸ் லெபர்னம் கப்பல், சப்பானியப் படைகளின் போர் விமானங்களின் குண்டுவீச்சிற்கு இலக்காகி மூழ்கடிக்கப்பட்டது.
# அரச மலேசிய கடற்படை

## வரலாறு

### இரண்டாம் உலகப் போர்

1941-இல் ஆசியாவில் இரண்டாம் உலகப் போர் தொடங்கிய போது, மலாயா கடற்படை 1,450 வீரர்களைக் கொண்டிருந்தது. இரண்டாம் உலகப் போர் முழுவதும், மலாயா கடற்படை இந்திய மற்றும் பசிபிக் மண்டலங்களில், நேச நாட்டுப் படைகளுடன் இணைந்து பணியாற்றியது.  
1945 இல் சப்பானிய சரணடைதலுடன் போர் முடிவடைந்தபோது, மலாயா கடற்படை 600 பணியாளர்கள் மட்டுமே இருந்தனர். அதனால் 1947-ஆம் ஆண்டில் மலாயா கடற்படை கலைக்கப்பட்டது. 1948-ஆம் ஆண்டு டிசம்பர் 24-ஆம் தேதி மலாயாவில் அவசரகால நிலை அறிவிக்கப்பட்டது.
# அரச மலேசிய கடற்படை

## வரலாறு

### மலாயா அவசரகாலம்

பிரித்தானிய மலாயாவில்; மலாயா தேசிய விடுதலை படையினருக்கும் பொதுநலவாயப் படையினருக்கும் இடையே நடைபெற்ற ஒரு போரை மலாயா அவசரக் காலப் போர் என்று அழைக்கிறார்கள். அத்துடன், மலாயா காலனித்துவ பிரித்தானியர்கள், மலாயா கம்யூனிஸ்டு கட்சியின் மீது தொடுத்த போர்க் காலத்தை மலாயா அவசரகாலம் என்று அழைக்கிறார்கள்.  
மலாயா அவசரகாலம் அறிவிக்கப்பட்டதும். மலாயா கடற்படை மீண்டும் செயல்படுத்தப்பட்டது. மலாயா கடற்படை தொடர்பான சட்டவிதிமுறைகள் 4 மார்ச் 1949-இல் காலனித்துவ சிங்கப்பூர் அரசிதழில் வெளியிடப்பட்டது. மேலும் அந்தப் படை சிங்கப்பூர் உட்லேண்ட்ஸில், முன்பு ஐக்கிய இராச்சியத்தின் அரச விமானப்படை இருந்த இடத்தில் குடியமர்த்தப்பட்டது.
# அரச மலேசிய கடற்படை

## வரலாறு

### அரச மலாயா கடற்படை

1949-ஆம் ஆண்டில் தீபகற்ப மலேசியாவின் கடலோரப் பகுதியில் தீவிரமான கண்காணிப்பு நடவடிக்கைகளில் ஈடுபட்டது. மலாயா கம்யூனிஸ்டு கட்சியின் ஆதரவாளர்கள், கடல் வழியாகப் பொருட்களைப் பெறுவதை நிறுத்துவதே முதன்மை நோக்கமாகும்.  
அதன் பின்னர் மலாயா கடற்படை பற்பல மாற்றங்களைக் கண்டது. மலாயா அவசரகாலத்தின் போது, மலாயா கடற்படையின் சிறப்பான சேவைகளை அங்கீகரிக்கும் வகையில், இரண்டாம் எலிசபெத் அரசி "அரச மலாயா கடற்படை" என்ற பட்டத்தை, ஆகஸ்டு 1952-இல், வழங்கினார்.
# அரச மலேசிய கடற்படை

## கடற்படை தளங்கள்

மலேசிய கடற்படையின் தலைமையகம், பேராக், லூமுட், கடற்படை தளத்தில் உள்ளது. லூமுட் கடற்படை தளம் அல்லது KD மலாயா என்று அழைக்கப்படுகிறது. லூமுட் கடற்படை தளமே மலேசிய கடற்படையின் முதன்மைத் தளமாகும். மலேசிய கடற்படையின் இதர தளங்கள்:
# அரச மலேசிய கடற்படை

## கடற்படை தளங்கள்

### தீபகற்ப மலேசியா

- தஞ்சோங் கேலாங், குவாந்தான், பகாங் - (தலைமையகம், கடற்படை மண்டலம் I)
- தஞ்சோங் கெராக், லங்காவி, கெடா (தலைமையகம், கடற்படை மண்டலம் III) (KD Badlishah)
- தஞ்சோங் பெங்கேலி, ஜொகூர் (ஆட்சேர்ப்பு பயிற்சி மையம்) (PULAREK) (KD Sultan Ismail)
- தேசிய நீர்வரைவியல் மையம், இண்டா தீவு, சிலாங்கூர் (KD Sultan Abdul Aziz Shah)
- சுங்கை லுஞ்சு,ஜொகூர் பாரு, ஜொகூர் (KD Sri Medini)
# அரச மலேசிய கடற்படை

## கடற்படை தளங்கள்

### கிழக்கு மலேசியா

- செபங்கார், கோத்தா கினபாலு, சபா - (கிழக்கு கடற்படை தலைமையகம்; நீர்மூழ்கிக் கப்பல்களுக்கான தளம்)
- லபுவான், கூட்டாட்சிப் பகுதி
- சண்டக்கான், சபா - (தலைமையகம், கடற்படை மண்டலம் II)
- செம்பூர்ணா, சபா
- கூச்சிங், சரவாக்
- பிந்துலு, சரவாக் (கட்டுமானம் உறுதி செய்யப்பட்டது)
- துன் சரிபா ரோட்சியா கடல் தளம், செம்பூர்ணா, சபா - (நிரந்தர கடல் தளமாக மாற்றியமைக்கப்பட்டது)  
இந்தியப் பெருங்கடலுக்குள் கடற்படைக்கு கதிரலைக் கும்பா அணுகலை வழங்குவதற்காக கெடா, லங்காவி தீவில் மற்றொரு தளமும் கட்டப்பட்டு வருகிறது. பசிபிக் பெருங்கடலுக்கான தயார்நிலை அணுகல் லபுவான் மற்றும் செம்பூர்ணா, தளங்கள் வழியாக கிடைக்கிறது.
# அரச மலேசிய கடற்படை

## கடற்படை தளங்கள்

### கிழக்கு மலேசியா

#### கடற்பகுதி நிலையங்கள்

- 1983 லீமா நிலையம், இசுப்ராட்லி தீவுகள், (*Swallow Reef*); (*Spratly Islands*)
- 1986 உனிபார்ம் நிலையம், இசுப்ராட்லி தீவுகள், (*Ardasier Reef*); (*Spratly Islands*)
- 1986 மைக் நிலையம், இசுப்ராட்லி தீவுகள், (*Mariveles Reef*); (*Spratly Islands*)
- 1999 சியாரா நிலையம், இசுப்ராட்லி தீவுகள், (*Erica Reef*); (*Spratly Islands*)
- 1999 பாப்பா நிலையம், இசுப்ராட்லி தீவுகள், (*Investigator Shoal*); (*Spratly Islands*)